**โครงการ** โครงการอินเทอร์เน็ตเพื่อการศึกษาและระบบสารสนเทศ

**สนองกลยุทธ์สพฐ.** ข้อที่ 4 การพัฒนาระบบการบริหารจัดการ

**กลยุทธ์** ข้อที่ 1. กระจายอำนาจและความรับผิดชอบการบริหารจัดการศึกษา
ข้อที่ 2. ส่งเสริมเครือข่ายและการมีส่วนร่วมในการบริหารจัดการศึกษา

**แผนงาน**  บริหารงานทั่วไป

**ผู้รับผิดชอบโครงการ** 1. นางสาวอนันตยา หล่อพิมพ์

2. นายปรัชญา พุกอินทร์

 3. นางภัควลัญช์ อุ่นเรือน

**ลักษณะงาน/โครงการ** 🞎 ต่อเนื่อง 🗹 ใหม่

**ระยะเวลาดำเนินการ** วันเริ่มต้น 1 เมษายน 2562 - วันสิ้นสุด 30 กันยายน 2562



**1. หลักการและเหตุผล**

 โรงเรียนบ้านจอมบึง (วาปีพร้อมประชาศึกษา) ได้นำเทคโนโลยีมาช่วยในการจัดการเรียนการสอนตามพระราชบัญญัติการศึกษาแห่งชาติ พุทธศักราช 2542 ที่มีวัตถุประสงค์ให้มีการนำเอาเทคโนโลยีเข้ามาช่วยส่งเสริมการศึกษา เช่น การผลิตสื่อการเรียนรู้ด้วยคอมพิวเตอร์ ครูสามารถให้นักเรียนเรียนรู้ด้วยระบบ

E-learning นักเรียนสามารถเปิดเว็บไซต์สืบค้นข้อมูล หาความรู้ต่าง ๆ ได้อย่างหลากหลาย โดยอาศัยระบบเครือข่ายอินเทอร์เน็ต และเป้าหมายที่สำคัญคือ การให้ครูและบุคลากรภายในโรงเรียนใช้อินเทอร์เน็ตในการปฏิบัติงานในฝ่ายงานต่าง ๆ ทั้งงานด้านการบริการเอกสาร และงานด้านการจัดเก็บข้อมูลต่าง ๆ ของโรงเรียนนอกจากนี้ เป้าหมายของการพัฒนาระบบยังเน้นเกี่ยวกับการบริการข้อมูลข่าวสารของโรงเรียนผ่านทางเว็บไซต์เพื่อเป็นประโยชน์แก่ผู้ปกครอง หรือผู้ที่สนใจ

 ปัจจุบัน แม้โรงเรียนได้มีการดำเนินการในการติดตั้งอุปกรณ์ และวางเครือข่ายระบบแลนเพื่อขยายอินเทอร์เน็ตให้สำหรับครูในกลุ่มสาระต่าง ๆ ให้สามารถเข้าสู่อินเทอร์เน็ตได้ครอบคลุมแล้ว แต่ยังต้องมีการเช่าใช้อินเทอร์เน็ตและปรับปรุงระบบให้มีประสิทธิภาพอยู่เสมอ

**2. ความหมายและขอบข่ายของโครงการ**

อินเทอร์เน็ตเพื่อการศึกษาและระบบสารสนเทศ หมายถึง เครือข่ายคอมพิวเตอร์ที่ถูกนำมาใช้ในการจัดการเรียนการสอน เช่น การผลิตสื่อการเรียนรู้ การสืบค้นข้อมูล หาความรู้ต่าง ๆ รวมทั้งงานด้านการบริการเอกสาร งานด้านการจัดเก็บข้อมูลต่าง ๆ และการบริการข้อมูลข่าวสารของโรงเรียน

 ขอบข่าย จัดเช่าบริการอินเทอร์เน็ตในแต่ละเดือน เพื่อให้คณะครู บุคลากรทางการศึกษา และนักเรียนได้ใช้อินเทอร์เน็ตที่มีประสิทธิภาพและเกิดประโยชน์สูงสุด

**3. วัตถุประสงค์**

 เพื่อให้คณะครู บุคลากรทางการศึกษา นักเรียนได้ใช้อินเทอร์เน็ตเพื่อการศึกษาและระบบสารสนเทศอย่างมีประสิทธิภาพ

**4**. **เป้าหมาย /ผลผลิต**

 **4.1 ด้านปริมาณ**

 คณะครู บุคลากรทางการศึกษา และนักเรียน ร้อยละ 100 สามารถใช้อินเทอร์เน็ตเพื่อการศึกษาและระบบสารสนเทศได้

 **4.2 ด้านคุณภาพ**

 คณะครู บุคลากรทางการศึกษา และนักเรียนใช้อินเทอร์เน็ตเพื่อการศึกษาและระบบสารสนเทศที่มีประสิทธิภาพ และครอบคลุมทุกพื้นที่

**4. งบประมาณ**

แผนงานงบประมาณ งบดำเนินงาน เป็นเงิน 29,506.32 บาท

**5. แผนปฏิบัติการและขั้นตอนดำเนินการ**

|  |  |  |  |
| --- | --- | --- | --- |
| **ที่** | **กิจกรรม/****ขั้นตอนการปฏิบัติ** | **ระยะเวลา****ดำเนินการ** | **รายละเอียดค่าใช้จ่าย** |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1. | ประชุมจัดทำโครงการชี้แจงผู้เกี่ยวข้อง/วางแผนการปฏิบัติงาน | เม.ย. 62 | - | - | - | - |
| 2. | เสนอโครงการต่อผู้บริหารสถานศึกษาเพื่อเห็นชอบและอนุมัติโครงการ | เม.ย. 62 | - | - | - | - |
| 3. | จัดเช่าบริการอินเทอร์เน็ตจากผู้ให้บริการทุกเดือน | เม.ย. – ก.ย.62 | - | 4,917.72ต่อเดือน | - | 29,506.32 |
| 4. | สรุปรายงานผล | ก.ย. 62 | - | - | - | - |
|  | รวมเป็นเงิน |  |  | 29,506.32 |  | 29,506.32 |

**6. ทรัพยากรโครงการ**

|  |  |
| --- | --- |
| **ทรัพยากรโครงการ** | **งบประมาณจาก** |
| **จำแนกคนตามลักษณะงาน**- นักเรียนระดับก่อนประถมศึกษาถึงชั้นประถมศึกษาปีที่ 6 จำนวน 1,662 คน- ข้าราชการครูและบุคลากรทางการศึกษา จำนวน 63 คน**ค่าตอบแทน/ค่าใช้สอย/ค่าวัสดุ**1. ค่าเช่าใช้บริการอินเทอร์เน็ต ประจำเดือนเมษายน –กันยายน 2562 อัตราค่าบริการเดือนละ 4,917.72 บาท รวมเป็นเงิน 29,506.32 บาท | **แหล่งงบประมาณ จำนวนเงิน**เงินอุดหนุน 29,506.32 บาท  |
| **รวมงบประมาณทั้งสิ้น** | **29,506.32 บาท** |

**7. การประเมินผล**

|  |  |  |
| --- | --- | --- |
| **ตัวชี้ความสำเร็จ** | **วิธีการประเมินผล** | **เครื่องมือที่ใช้** |
| คณะครู บุคลากรทางการศึกษา และนักเรียน ร้อยละ 100 สามารถใช้อินเทอร์เน็ตเพื่อการศึกษาและระบบสารสนเทศได้ | - สอบถาม- ตรวจสอบ | - แบบสอบถาม- แบบรายงานการดำเนินงาน |

**8. ผลที่คาดว่าจะได้รับ**

คณะครู บุคลากรทางการศึกษา และนักเรียนได้ใช้อินเทอร์เน็ตเพื่อการศึกษา และระบบสารสนเทศที่มีประสิทธิภาพและเกิดประโยชน์สูงสุด

 **ผู้เสนอโครงการ ผู้ให้ความเห็นชอบโครงการ ผู้อนุมัติโครงการ**

**ลงชื่อ**...........................................  **ลงชื่อ**...........................................  **ลงชื่อ** .....................................

 **(นางสาวอนันตยา หล่อพิมพ์) (นายวิโรจน์ ธรรมวิมุตติ) (นายสุรีย์ อมาตยพงศ์)**

 **ครูคศ.1 ประธานกรรมการสถานศึกษาขั้นพื้นฐาน ผู้บริหารสถานศึกษา**